Birgit Hein

Birgit Hein, nada en Berlín o 6 de agosto de 1942 e finada na mesma cidade o 23 de febreiro de 2023, foi unha cineasta, autora e profesora univesitaria alemá. Con películas estruturais, ensaios sobre cinema e publicacións, foi considerada unha das pioneiras do filme underground e experimental, así como do cinema feminista de vangarda.

 Traxectoria 
Birgit Hein estudou historia da arte e teatro na Universidade de Colonia a principios dos anos sesenta. En 1964, casou con Wilhelm Hein e dende 1966 até 1988 traballou con el en diversos proxectos cinematográficos experimentais. En 1968, cofundou XSCREEN, un espazo de exposicións en Colonia. Participou en Documenta 5 en Kassel, apareceu no Filmschau: New European Cinema en 1972 e como artista na Documenta 6 en 1977. O seu traballo conxunto presentouse en varias retrospectivas, por exemplo no "No Anthology Archives" de Nova York (1974), no "Filmmuseum Frankfurt" (1985), así como en Colonia (1988) e en Copenhague (1989). Dende 1991 creou a súa obra cinematográfica propia, separada de Wilhelm Hein, achegándose a un tipo de cinema máis intimista, feminista e persoal.

A partir do ano 1988 achegouse máis ó cinema de ensaio, coa cámara como ferramenta de reflexión de xénero ou a etnografía experimental. Tamén se adicou á organización e comisariado de varias exposicións sobre filmes experimentais. Por exemplo: A arte segue sendo a arte (Colonia 1974), o cine como película (Colonia, Berlín, Essen, Stuttgart 1977) e o cine como película (Londres 1979). Fixo xiras para o Goethe-Institut en Paquistán, Bangladesh e a India (1987) e participou no Congreso Internacional de Cinema Experimental de Toronto (1989).

Birgit Hein foi profesora da especialidade de cinema, na Universidade de Arte e Deseño de Braunschweig (HBK, Hochschule für Bildende Künste Braunschweig, Braunschweig) dende 1990, emeritando nesta universidade no 2007.

Moitos dos seus filmes estreáronse no Foro do Cine Novo, no Festival de Cine de Berlín (1986, 1992, 1995) ou na televisión (por exemplo Baby Will, I Will Make You Sweat, 1997) e tamén en coleccións de películas (por exemplo, B. Musée d'Art Moderne - Centro Pompidou, 1999).

Dende 2007 foi membro da Akademie der Künste Berlin (Academia das Artes de Berlín) dende 2012 foi subdirectora da sección Artes visuais.

Dende o ano 2015 empezou a ser máis coñecida nos circuítos de festivais españois, como no Festival de Cine Europeo de Sevilla, La casa Encendida, CGAI, o Foco Henri Langlois e a Tabakalera centran a súa obra na súa parte mais militante e feminista da súa obra.

 Filmografía 
 1968: Película en Bruto, 16 mm, 20 min
 1969: 625, 16 mm, 34 min 
 1974: estudos estruturais, 16 mm, 37 min 
 1978-82: Superman e Wonderwoman, performance cinematográfica
 1982: Love Stinks - imaxes de demencia diaria, 16 mm, 82 min 
 1986: imaxes prohibidas, 16 mm, 87 min 
 1987-88: Kali-Filme  16 mm, 70 min
 1991: The Eerie Women, 16 mm, 63 min
 1994: Baby, I Will Make You Sweat, 16mm, 63 Min
 1997: Mayflies, vídeo, 24 min 
 2000: La Moderna Poesia , 16 mm, 67 min
 2006: Imaxes da Guerra, vídeo, 10 min
2007: Shanhai Light Impressións, vídeo, 10 min
 2013: Película abstracta (Abstrakter Film) , vídeo, 10 min

 Notas 

Véxase tamén
 Bibliografía 
 Ausstellungskatalog: documenta 5. Befragung der Realität – Bildwelten heute; Katalog (als Aktenordner) Band 1: (Material); Band 2: (Exponatliste); Kassel 1972 
 documenta Archiv (Hrsg.); Wiedervorlage d5 – Eine Befragung des Archivs zur documenta 1972; Kassel/Ostfildern 2001, ISBN 3-7757-1121-X 
 Katalog zur documenta 6: Band 1: Malerei, Plastik/Environment, Performance; Band 2: Fotografie, Film, Video; Band 3: Handzeichnungen, Utopisches Design, Bücher; Kassel 1977 ISBN 3-920453-00-X 

Ligazóns externas
 Páxina oficial 


Categoría:Nados en 1942
Categoría:Finados en 2023
Categoría:Nados en Berlín
Categoría:Directores de cinema de Alemaña
Categoría:Feministas de Alemaña